CELEX: 62010TN0180
Language: fi
Date: 2010-04-16 00:00:00
Title: Asia T-180/10: Kanne 16.4.2010 — Nickel Institute v. komissio

19.6.2010   
            
            
               FI
            
            
               Euroopan unionin virallinen lehti
            
            
               C 161/53
            
         
      Kanne 16.4.2010 — Nickel Institute v. komissio
      (Asia T-180/10)
      (2010/C 161/84)
      Oikeudenkäyntikieli: englanti
      
         Asianosaiset
      
      
         Kantaja: Nickel Institute (Toronto, Kanada) (edustajat: asianajaja K. Nordlander ja solicitor H. Pearson)
      
         Vastaaja: Euroopan komissio
      
         Vaatimukset
      
      
                  —
               
               
                  kumoamiskanne on otettava tutkittavaksi
               
            
                  —
               
               
                  komission 8.2.2010 tekemä päätös SG.E3/HP/psi–Ares(2010)65824, jolla evättiin kantajan asetuksen (EY) N:o 1049/2001 (1) nojalla tekemä pyyntö tutustua täysimääräisesti tiettyihin asiakirjoihin, on kumottava
               
            
                  —
               
               
                  komissio on velvoitettava korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kantaja vaatii tässä kanteessa komission 8.2.2010 tekemän päätöksen SG.E3/HP/psi–Ares(2010)65824, jolla evättiin kantajan asetuksen (EY) N:o 1049/2001 nojalla tekemä pyyntö tutustua täysimääräisesti tiettyihin asiakirjoihin, kumoamista SEUT 263 artiklan mukaisesti. Päätöksessä vahvistettiin muun muassa:
      
                  —
               
               
                  komission oikeudellisen yksikön vt. pääjohtajan päätös, jolla evättiin oikeus tutustua täysimääräisesti seitsemään asiakirjaan, joissa tämä yksikkö antaa lausuntonsa luonnoksesta komission direktiiviksi 2008/58/EY (2),
               
            
                  —
               
               
                  ympäristöasioiden pääosaston osaston D johtajan päätös, jolla evättiin oikeus tutustua täysimääräisesti kahteen asiakirjaan, joissa muut komission pääosastot antavat lausuntonsa luonnoksesta komission direktiiviksi 2008/58/EY ja
               
            
                  —
               
               
                  se, että komission hallussa ei ole mitään asiakirjaa, rekisterimerkintää tai kirjeenvaihtoa (mukaan lukien seuranta-asiakirjat ja kommentit niiden johdosta), joissa oikeudellinen yksikkö ottaa kantaa luonnokseen komission direktiiviksi 2009/2/EY (3).
               
            Kantaja esittää vaatimustensa tueksi useita kanneperusteita.
      Ensinnäkin komission pääsihteeri on tehnyt ilmeisen arviointivirheen ja rikkonut asetuksen (EY) N:o 1049/2001 4 artiklan 2 kohdan toista luetelmakohtaa oikeudellisen neuvonannon suojaa koskevan poikkeuksen tulkinnassa useiden pyydettyjen asiakirjojen osalta.
      Lisäksi komission pääsihteeri on tehnyt ilmeisen arviointivirheen ja rikkonut asetuksen (EY) N:o 1049/2001 4 artiklan 2 kohdan toista luetelmakohtaa tuomioistuinkäsittelyn suojaa koskevan poikkeuksen tulkinnassa yhden pyydetyn asiakirjan osalta.
      Lopuksi komission pääsihteeri on tehnyt ilmeisen arviointivirheen ja rikkonut asetuksen (EY) N:o 1049/2001 8 artiklan 1 kohtaa, kun se ei ole yksilöinyt niitä asiakirjoja eikä ole antanut niitä asiakirjoja tutustuttavaksi, joissa oikeudellinen yksikkö ottaa kantaa luonnokseen komission direktiiviksi 2009/2/EY.
      
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).
      
         (2)  Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kolmannenkymmenennen kerran 21.8.2008 annettu komission direktiivi 2008/58/EY (EUVL L 246, s. 1).
      
         (3)  Vaarallisten aineiden luokitusta, pakkaamista ja merkintöjä koskevien lakien, asetusten ja hallinnollisten määräysten lähentämisestä annetun neuvoston direktiivin 67/548/ETY mukauttamisesta tekniikan kehitykseen kolmannenkymmenennen ensimmäisen kerran 15.1.2009 annettu komission direktiivi 2009/2/EY (EUVL L 11, s. 6).